श्रीनगर के रामबाग इलाके में सुरक्षा बलों और आतंकियों के बीच मुठभेड़
जम्मू कश्मीर के श्रीनगर में सुरक्षा बलों और आतंकवादियों के बीच मुठभेड़ होने की खबर है। पुलिस ने यह जानकारी दी। पुलिस के एक अधिकारी ने कहा कि सुरक्षा बलों ने आतंकवादियों की मौजूदगी की सूचना के बाद सोमवार तड़के शहर के ओल्ड बरजुल्ला इलाके में घेराबंदी और तलाशी अभियान शुरू किया था।
श्रीनगर: जम्मू कश्मीर के श्रीनगर में सुरक्षा बलों और आतंकवादियों के बीच सोमवार को मुठभेड़ होने की खबर है। पुलिस ने यह जानकारी दी। पुलिस के एक अधिकारी ने कहा कि सुरक्षा बलों ने आतंकवादियों की मौजूदगी की सूचना के बाद सोमवार तड़के शहर के रामबाग इलाके में घेराबंदी और तलाशी अभियान शुरू किया था। उन्होंने कहा कि सुबह करीब पौने आठ बजे जब तलाशी अभियान चल रहा था तभी आतंकवादियों ने सुरक्षा बलों पर गोलीबारी शुरू कर दी। अधिकारी ने बताया कि सुरक्षा बलों ने जवाबी कार्रवाई की जिसके बाद मुठभेड़ शुरू हुई।अधिकारी ने कहा कि शुरुआती गोलीबारी के बाद करीब आधे घंटे तक शांति छायी रही और उसके बाद गोलीबारी फिर शुरू हुई। उन्होंने कहा कि मुठभेड़ अभी जारी है और आगे के विवरण की प्रतीक्षा है।